### Resumé

En privat bygherre har anmodet om at få udarbejdet en ny lokalplan for [adresse] i Jelling til boligformål. Lokalplanområdet ligger øst for [adresse] og nord for Georg Frederiksen, og er i dag en landbrugsejendom med et ældre stuehus, tidligere stald eller lade samt garage. Områdets sydlige og østlige del fremstår som mark med græs, og terrænet er fladt med lav hældning mod øst.

Bygherre vil gerne etablere tæt-lav boligbebyggelse med ca. 28 boliger som dobbelthuse eller rækkehuse med maksimalt tre sammenhængende boliger samt kompaktparceller i én og to etager. Boligerne udføres i teglsten med saddeltag.

### Sagsfremstilling

**Lokalplanens indhold**![Figur 1: Kort over [adresse]:image/jpeg;base64...)
*Figur 1: Kort over lokalplanområdet.*

*![Figur 2: Udkast til fremtidig udnyttelse af lokalplanområdet med fælles opholdsareal og regnvandsbassin i midten.](data:image/jpeg;base64...)
Figur 2: Udkast til fremtidig udnyttelse af lokalplanområdet med fælles opholdsareal og regnvandsbassin i midten.*

![Figur 3: Udkast til fremtidig udnyttelse af lokalplanområdet med opdelt fælles opholdsareal og regnvandsbassin i det nordøstlige hjørne.](data:image/jpeg;base64...)
*Figur 3: Udkast til fremtidig udnyttelse af lokalplanområdet med opdelt fælles opholdsareal og regnvandsbassin i det nordøstlig hjørne.*

En privat bygherre har anmodet om at få udarbejdet en ny lokalplan for [adresse] i Jelling til boligformål. Lokalplanområdet er cirka 2,7 ha og ligger øst for [adresse] og nord for Georg Frederiksen. Derudover ligger lokalplanområdet syd for asylcenteret Jelling, og vest for et område med sundhedsklinik og boliger tilhørende asylcenteret samt skolefritidsordning og privat daginstitution.

Lokalplanområdet er i dag en landbrugsejendom med et ældre stuehus, tidligere stald eller lade samt garage. Omkring bebyggelsen er arealet benyttet til have, mens området mod syd og øst fremstår som mark med græs. Langs områdets nordlige og østlige afgrænsning er der levende hegn af træer og buske. Områdets terræn er fladt med en lav hældning mod øst.

Hensigten er at etablere tæt-lav boligbebyggelse primært som dobbelthuse og kompaktparceller i én til to etager. Bygherre ønsker også mulighed for at opføre rækkehuse med tre sammenhængende boliger. Der er vist to udkast til bebyggelsesplanen med 28 boliger. Boligerne udlægges langs en boligvej, der følger områdets kurvede afgrænsning. Der er vejadgang fra [adresse], og grunde til hver enkelt bolig kan udstykkes med en størrelse på minimum 400 m2. Figur 2 viser en bebyggelsesplan med ét større fælles opholdsareal med regnvandsbassin placeret i midten af området. Yderligere afklaring af vandhåndtering vil afgøre, om regnvandsbassinet skal placeres i det nordøstlige hjørne, som er det laveste sted på grunden. Alternativt må det grønne opholdsareal opdeles i to områder, som det er vist på bebyggelsesplanen på Figur 3. Boligerne udføres i teglsten med saddeltag. Der arbejdes videre med yderligere krav til materialer og farver.

**Særlige planmæssige forhold**
Trafikstøj fra [adresse] undersøges nærmere, for at afgøre boliger og opholdsarealers nødvendige afstand til vejen.

**Vurdering af afledte konsekvenser**Notat for afledte konsekvenser er under udarbejdelse, og vil være klart ved behandling af lokalplanforslaget.

**Høringsperiode**Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

**Overtagelsespligt/Frafaldserklæring**Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udarbejdelse af forslag til lokalplan nr. 1424 igangsættes, og

**at** trafikstøj fra [adresse] undersøges nærmere.

### Beslutning

Udsat.